techiaith/cofnodycynulliad_en-cy huggingface dataset:
English: Trefnydd, in November, we celebrated 20 years of the Wales Union Learning Fund. It's a programme that allows trade unions to support workers back into learning, and, since April alone, in 2020, the fund has supported more than 5,000 workers with learning, advice, guidance, on essential skills and career progression. So, with the worrying news that the Conservatives are axing the funding of the Union Learning Fund in England a year earlier than expected, can I ask the Welsh Government for a statement on the importance of workplace training and the role of the Wales Union Learning Fund in Wales? Can I also ask for an update on the Welsh Government's discussions with Centrica, with regard to the company's recent industrial dispute, ongoing with GMB? Now, as you know, the union has taken industrial action against the company following their attempt to fire and rehire many of the hard-working staff that work for the firm. Now, as an important contractor with Centrica, and in recognition of the fair work ambitions here in Wales, I know that the Welsh Government recently wrote to the Centrica board about this very issue, so, Minister, I want to ask if the Welsh Government can publish the response it's received from the board, or at least provide a written update on the Government's engagement with the company. Thank you.
Welsh: Trefnydd, ym mis Tachwedd, dathlwyd 20 mlynedd o Gronfa Ddysgu Undebau Cymru. Mae'n rhaglen sy'n caniatáu i undebau llafur gefnogi gweithwyr yn ôl i ddysgu, ac, ers mis Ebrill yn unig, yn 2020, mae'r gronfa wedi cefnogi mwy na 5,000 o weithwyr gyda dysgu, cyngor, arweiniad, ar sgiliau hanfodol a chynnydd gyrfaol. Felly, gyda'r newyddion pryderus bod y Ceidwadwyr yn torri cyllid Cronfa Ddysgu'r Undebau yn Lloegr flwyddyn yn gynharach na'r disgwyl, a gaf i ofyn i Lywodraeth Cymru am ddatganiad ynghylch pwysigrwydd hyfforddiant yn y gweithle a swyddogaeth Cronfa Ddysgu Undebau Cymru yng Nghymru? A gaf i hefyd ofyn am yr wybodaeth ddiweddaraf ynghylch trafodaethau Llywodraeth Cymru â Centrica, o ran anghydfod diwydiannol diweddar y cwmni, sy'n parhau gyda GMB? Nawr, fel y gwyddoch chi, mae'r undeb wedi cymryd camau diwydiannol yn erbyn y cwmni yn dilyn eu hymdrech i ddiswyddo ac ailgyflogi llawer o'r staff gweithgar sy'n gweithio i'r cwmni. Nawr, fel contractwr pwysig gyda Centrica, ac i gydnabod yr uchelgeisiau gwaith teg yma yng Nghymru, rwy'n gwybod bod Llywodraeth Cymru wedi ysgrifennu'n ddiweddar at fwrdd Centrica ynghylch yr union fater hwn, felly, Gweinidog, rwyf i eisiau gofyn a all Llywodraeth Cymru gyhoeddi'r ymateb a gafodd gan y bwrdd, neu o leiaf roi diweddariad ysgrifenedig ar ymgysylltiad y Llywodraeth â'r cwmni. Diolch.
English: Thank you to Huw Irranca-Davies for raising these issues, and the first one was in relation to the Wales Union Learning Fund, and of course that gives me an ideal opportunity to remind colleagues that it is HeartUnions Week, and, were it not for unions, we wouldn't have all of the workplace protections that we enjoy and which are so easy to take for granted. So, we're very proud of the work that the Wales Union Learning Fund has been doing, and of course there's never been a better time to join a union, with all of the threats of leaving the European Union and, of course, the importance of staying safe in the workplace during the pandemic. On the specific issue regarding Centrica, the First Minister did indeed write to the board of Centrica on 1 February highlighting the significant concerns that the Welsh Government has with the actions that the company has taken in recent months, and that letter repeats the Welsh Government's clear, stated ask that the company returns to the negotiating table to seek an agreed way forward with the GMB. I do understand, as Huw Irranca-Davies says, that a response has now been received. Clearly, we'll have to consider if the response can be put into the public domain in full, but we will certainly find an opportunity to update Members on our engagement with the company.
Welsh: Diolch i Huw Irranca-Davies am godi'r materion hyn. Roedd yr un cyntaf yn ymwneud â Chronfa Ddysgu Undebau Cymru, ac wrth gwrs mae hynny'n gyfle delfrydol imi atgoffa fy nghydweithwyr ei bod yn Wythnos Caru Undebau, ac oni bai am yr undebau, ni fyddai gennym yr holl amddiffyniadau yn y gweithle yr ydym ni'n eu mwynhau ac sydd mor hawdd eu cymryd yn ganiataol. Felly, rydym ni'n falch iawn o'r gwaith y mae Cronfa Ddysgu Undebau Cymru wedi bod yn ei wneud, ac wrth gwrs ni fu erioed amser gwell i ymuno ag undeb, gyda'r holl fygythiadau o adael yr Undeb Ewropeaidd ac, wrth gwrs, bwysigrwydd aros yn ddiogel yn y gweithle yn ystod y pandemig. O ran y mater penodol ynghylch Centrica, yn wir, fe wnaeth y Prif Weinidog ysgrifennu at fwrdd Centrica ar 1 Chwefror yn tynnu sylw at y pryderon sylweddol sydd gan Lywodraeth Cymru am y camau y mae'r cwmni wedi'u cymryd yn ystod y misoedd diwethaf, ac mae'r llythyr hwnnw'n ailadrodd y gofyniad clir gan Lywodraeth Cymru bod y cwmni yn dychwelyd at y bwrdd trafod i geisio ffordd gytûn ymlaen gyda'r GMB. Rwy'n deall, fel y dywed Huw Irranca-Davies, fod ymateb wedi dod i law erbyn hyn. Yn amlwg, bydd yn rhaid inni ystyried a oes modd rhoi'r ymateb i'r cyhoedd yn llawn, ond byddwn yn sicr yn dod o hyd i gyfle i roi'r wybodaeth ddiweddaraf i'r Aelodau am ein hymgysylltiad â'r cwmni.
English: No, no - . No, no, I'm sorry. You have gone well over. You'll have to try again next week. Trefnydd.
Welsh: Na, na - . Na, na, mae'n ddrwg gennyf. Mae eich amser chi wedi hen ddarfod. Bydd yn rhaid i chi roi cynnig arall arni yr wythnos nesaf. Trefnydd.
English: Thank you. The first issue that was raised by David Rees was the coal tips taskforce, and the extension of that work now into mine works, and that's following the recent flooding incidents. Welsh Government is really keen to see a joint programme of work between the Welsh Government and the UK Government on this, recognising that Wales does have 40 per cent of the coal tips of the whole of the United Kingdom, and clearly the mine works issues will affect Wales also disproportionately, so it's important that we do have the correct support to address that. I'll seek to provide David Rees with a full update in terms of the discussions that are going on in that regard, and also with regard to the coal authority in particular. And then the second issue was the important one of dog thefts, which is becoming increasingly concerning to us across all of our communities, I think. The theft of a pet is a criminal offence under the non-devolved Theft Act 1968, and the maximum penalty of course is seven years' imprisonment. I know that Jane Hutt meets regularly with the police, and that she'll be keen to raise this issue with them on behalf of David Rees and all of us who have concerns about this particularly concerning area.
Welsh: Diolch. Y mater cyntaf a godwyd gan David Rees oedd y tasglu tipiau glo, ac ymestyn y gwaith hwnnw nawr i fwyngloddiau, ac mae hynny'n dilyn yr achosion diweddar o lifogydd. Mae Llywodraeth Cymru yn awyddus iawn i weld rhaglen waith ar y cyd rhwng Llywodraeth Cymru a Llywodraeth y DU ar hyn, gan gydnabod bod gan Gymru 40 y cant o dipiau glo'r Deyrnas Unedig gyfan, ac mae'n amlwg y bydd materion ynglŷn â mwyngloddiau yn effeithio'n anghymesur ar Gymru hefyd, felly mae'n bwysig ein bod yn cael y gefnogaeth gywir i fynd i'r afael â hynny. Byddaf yn ceisio rhoi'r wybodaeth ddiweddaraf i David Rees am y trafodaethau sy'n digwydd yn hynny o beth, a hefyd o ran yr awdurdod glo yn benodol. Ac yna'r ail fater oedd yr un pwysig o ddwyn cŵn, sy'n dod yn fwyfwy pryderus i ni ar draws ein holl gymunedau, rwy'n credu. Mae dwyn anifail anwes yn drosedd o dan Ddeddf Dwyn 1968, nad yw wedi ei datganoli, a'r gosb uchaf wrth gwrs yw saith mlynedd o garchar. Rwy'n gwybod fod Jane Hutt yn cyfarfod yn rheolaidd â'r heddlu, ac y bydd yn awyddus i godi'r mater yma gyda nhw ar ran David Rees a phob un ohonom ni sydd â phryderon am y maes hwn sy'n peri pryder arbennig.
English: Item 4 on the agenda is a statement by the Minister for Health and Social Services - update on the COVID-19 vaccinations. I call on the Minister for Health and Social Services, Vaughan Gething.
Welsh: Eitem 4 ar yr agenda yw datganiad gan y Gweinidog Iechyd a Gwasanaethau Cymdeithasol - yr wybodaeth ddiweddaraf am frechiadau COVID-19. Galwaf ar Vaughan Gething, y Gweinidog Iechyd a Gwasanaethau Cymdeithasol.
English: Minister, I was at a meeting last night in Community House in the Maindee area of Newport East, which has a number of ethnic minority communities regularly involved in its activities. There was a presentation on the vaccination programme, around the reluctance of some black and ethnic minority communities to take part. One of the major issues was that the presentation that we had from public health focused on UK statistics. The group felt that there is a dearth of information, at least that they have, at a Wales level on that reluctance that would seem to be present in black and ethnic minority communities to have the vaccine. So, their plea, really, was for that information to be available on a Wales level, so that they could best direct their efforts in terms of community outreach messaging and communication to the groups that most need to have the benefit of that effort. I wonder if you could tell me today what information the Welsh Government might be able to produce for groups such as Community House to bolster their efforts to encourage take-up of the vaccine in those groups.
Welsh: Gweinidog, roeddwn mewn cyfarfod neithiwr yn Y Tŷ Cymunedol yn ardal Maendy yn Nwyrain Casnewydd, sydd â nifer o gymunedau lleiafrifoedd ethnig yn cymryd rhan yn ei weithgareddau yn rheolaidd. Cafwyd cyflwyniad ar y rhaglen frechu, ynghylch amharodrwydd rhai o gymunedau pobl dduon a lleiafrifoedd ethnig i gymryd rhan. Un o'r prif faterion oedd bod y cyflwyniad a gawsom ni gan iechyd y cyhoedd yn canolbwyntio ar ystadegau'r DU. Teimlai'r grŵp fod prinder gwybodaeth, o leiaf ganddyn nhw, ar lefel Cymru ynglŷn â'r amharodrwydd hwnnw sy'n ymddangos ei fod yn bodoli mewn cymunedau pobl dduon a lleiafrifoedd ethnig i gael y brechlyn. Felly, eu ple, mewn gwirionedd, oedd i'r wybodaeth honno fod ar gael ar lefel Cymru, fel eu bod yn gwybod sut orau i gyfeirio eu hymdrechion o ran negeseuon allgymorth cymunedol a chyfathrebu â'r grwpiau y mae angen i'r rhan fwyaf ohonyn nhw gael budd yr ymdrech honno. Tybed a allech chi ddweud wrthyf heddiw pa wybodaeth y gallai Llywodraeth Cymru ei chynhyrchu ar gyfer grwpiau fel y Tŷ Cymunedol i gryfhau eu hymdrechion i annog pobl i fanteisio ar y brechlyn yn y grwpiau hynny.
English: Minister, can I commend Dr Sarah Medlicott of Bron-y-Garn surgery and other GPs who contacted me over a week ago expressing their desire to begin vaccinations of a relatively small group of front-line police medics, who are at higher risk of exposure to the virus in a very specialised line of work? As you know, Minister, we hit a frustrating problem immediately in that the JCVI did not, at that point last week, include police medics in their top priorities. Minister, can I thank you and your officials and your advisers for the work you've done to advocate for the inclusion of police medics in the priority 2 group, which, of course, includes front-line health and social care workers? Could I ask you, Minister, for an update on this so that Dr Medlicott and fellow GPs can get on now with vaccinating police medics across the Bridgend and Cwm Taf Morgannwg health board area, but also, so that all health boards in Wales ensure that police medics are now recognised as front-line healthcare workers and can be rapidly vaccinated as part of priority group 2? And finally, Minister, can I just say well done to team Wales and NHS Wales, including medical staff and volunteers, for the success with the vaccine roll-out? It's been one heck of an effort, and I've seen it first-hand. I commend them all.
Welsh: Gweinidog, a gaf i ganmol Dr Sarah Medlicott o feddygfa Bron-y-Garn a meddygon teulu eraill a gysylltodd â mi dros wythnos yn ôl yn mynegi eu dymuniad i ddechrau brechu grŵp cymharol fach o feddygon heddlu rheng flaen, sydd mewn mwy o berygl o ddod i gysylltiad â'r feirws mewn maes gwaith arbenigol iawn? Fel y gwyddoch chi, Gweinidog, daethom wyneb yn wyneb â phroblem rwystredig ar unwaith gan nad oedd y Cyd-bwyllgor ar Imiwneiddio a Brechu, bryd hynny yr wythnos diwethaf, yn cynnwys meddygon yr heddlu yn eu prif flaenoriaethau. Gweinidog, a gaf i ddiolch i chi a'ch swyddogion a'ch cynghorwyr am y gwaith yr ydych chi wedi'i wneud i ddadlau dros gynnwys meddygon yr heddlu yn y grŵp blaenoriaeth 2, sydd, wrth gwrs, yn cynnwys gweithwyr iechyd a gofal cymdeithasol rheng flaen? A gaf i ofyn ichi, Gweinidog, am yr wybodaeth ddiweddaraf am hyn fel y gall Dr Medlicott a chyd-feddygon teulu fwrw ymlaen nawr â brechu meddygon yr heddlu ar draws ardal bwrdd iechyd Pen-y-bont ar Ogwr a Chwm Taf Morgannwg, ond hefyd, er mwyn i bob bwrdd iechyd yng Nghymru sicrhau bod meddygon yr heddlu bellach yn cael eu cydnabod yn weithwyr gofal iechyd rheng flaen ac y gellir eu brechu'n gyflym yn rhan o grŵp blaenoriaeth 2? Ac yn olaf, Gweinidog, a gaf i ddweud da iawn wrth dîm Cymru a GIG Cymru, gan gynnwys staff meddygol a gwirfoddolwyr, am y llwyddiant wrth gyflwyno'r brechlyn? Mae wedi bod yn ymdrech aruthrol, ac rwyf wedi gweld hynny yn uniongyrchol. Rwy'n eu canmol nhw i gyd.
English: Many then potential vaccinators, including nurses and GPs, contacted me at the beginning of the roll-out, frustrated at the slow start then, but they've observed huge praise for that magnificent way they've risen to the challenge since. You referred to second vaccines. I think the latest figures in Wales are one in every 909 people; in England it's one in every 119 people. So, there's still a gap, but I can recognise that the figure in Wales has still improved significantly. How will you ensure that that continued roll-out of the second vaccine programme focuses on what you identify as population needs, and doesn't disadvantage the roll-out of the first vaccine programme where it's most needed? And finally, given that people classed as clinically extremely vulnerable are shielding, will you provide or are you able to provide an update on what percentage of the clinically extremely vulnerable group, such as people with cystic fibrosis, have now received their first coronavirus vaccination in Wales?
Welsh: Cysylltodd llawer o ddarpar frechwyr, gan gynnwys nyrsys a meddygon teulu, â mi ar ddechrau'r broses gyflwyno, yn rhwystredig gyda'r dechrau araf bryd hynny, ond maen nhw wedi gweld canmoliaeth enfawr am y ffordd wych honno y maen nhw wedi ymateb i'r her ers hynny. Fe wnaethoch chi gyfeirio at ail frechlynnau. Credaf mai'r ffigurau diweddaraf yng Nghymru yw un o bob 909 o bobl; yn Lloegr mae'n un o bob 119 o bobl. Felly, mae bwlch o hyd, ond gallaf gydnabod bod y ffigur yng Nghymru wedi gwella'n sylweddol o hyd. Sut y byddwch yn sicrhau bod y broses barhaus honno o gyflwyno'r ail raglen frechu yn canolbwyntio ar yr hyn a nodir gennych chi fel anghenion y boblogaeth, ac nad yw'n tanseilio'r rhaglen frechu gyntaf lle mae ei hangen fwyaf? Ac yn olaf, o ystyried bod pobl sy'n cael eu hystyried yn eithriadol o agored i niwed yn glinigol yn gwarchod eu hunain, a wnewch chi ddarparu neu a allwch chi ddarparu'r wybodaeth ddiweddaraf am ba ganran o'r grŵp sy'n eithriadol o agored i niwed yn glinigol, fel pobl â ffeibrosis systig, sydd bellach wedi cael eu brechiad coronafeirws cyntaf yng Nghymru?
English: Item 5 on the agenda is a statement by the Deputy Minister for Housing and Local Government: working in partnership for a fair work Wales, and I call on the Deputy Minister for Housing on Local Government, Hannah Blythyn.
Welsh: Eitem 5 ar yr agenda yw datganiad gan y Dirprwy Weinidog Tai a Llywodraeth Leol: Gweithio mewn Partneriaeth ar gyfer Gwaith Teg Cymru, ac rwy'n galw ar y Dirprwy Weinidog Tai a Llywodraeth Leol, Hannah Blythyn.
English: The Deputy Minister and I, of course, share a very similar background, so it comes as no surprise that I share her support and principles that underpin our social partnership work. Can I very much welcome her statement? Not because it's easy; indeed, in my experience, it's often more difficult, but it does help to build a shared commitment to a common cause, and, in tough times like those that we've faced over the last 12 months, that pays dividends - not the dividends that are measured in monetary value, but in shared values and common cause. So, as we mark HeartUnions Week, can I pledge my commitment to the work of social partnerships and urge workers across Wales to join a union and be part of this change that we're making to build back fairer in Wales? But, Deputy Minister, do you agree with me that a legislative framework for social partnerships that we have developed voluntarily over so many years in Wales will be a key factor in engaging key stakeholders across all sectors in both the private and the public sector, and will demonstrate how committed a future and current Welsh Labour Government will be to ensuring fairness to working people in Wales? And put that in stark contrast with the way in which the UK Government has been treating its staff in places like the DVLA, as we've heard from Helen Mary Jones, but also DWP workers in my constituency, who are being forced to move from Merthyr Tydfil to inaccessible locations elsewhere in Wales.
Welsh: Mae'r Dirprwy Weinidog a minnau, wrth gwrs, o gefndiroedd tebyg iawn, felly nid yw'n syndod fy mod i'n cytuno â'i chefnogaeth a'i hegwyddorion hi sy'n sail i'n gwaith ni gyda phartneriaeth gymdeithasol. A gaf i groesawu ei datganiad hi'n fawr? Nid am ei bod yn hawdd; yn wir, yn fy mhrofiad i, mae'n galetach yn aml, ond mae adeiladu ymrwymiad a rennir i achos sy'n gyffredin inni o gymorth mawr, ac, mewn cyfnod anodd fel y bu'r 12 mis diwethaf, mae hynny'n talu ar ei ganfed - nid mewn gwerth ariannol, ond mewn gwerthoedd sy'n cael eu rhannu ac achos cyffredin i ni. Felly, wrth inni nodi Wythnos Caru Undebau, a gaf i fynegi fy ymrwymiad i waith partneriaethau cymdeithasol ac annog gweithwyr ledled Cymru i ymuno ag undeb a bod yn rhan o'r newid hwn yr ydym ni'n ei gyflawni i ailgodi'n decach yng Nghymru? Ond, Dirprwy Weinidog, a ydych chi'n cytuno â mi y bydd y fframwaith deddfwriaethol ar gyfer partneriaethau cymdeithasol y gwnaethom ni ei ddatblygu yn wirfoddol dros lawer o flynyddoedd yng Nghymru yn ffactor allweddol wrth ymgysylltu â rhanddeiliaid allweddol ar draws pob sector yn y sectorau preifat a chyhoeddus, ac y bydd yn dangos pa mor ymrwymedig y bydd Llywodraeth Lafur Cymru yn y dyfodol, fel y mae yn awr, i sicrhau tegwch i weithwyr Cymru? Ac mae hynny mewn gwrthgyferbyniad llwyr â'r ffordd y mae Llywodraeth y DU wedi bod yn trin ei staff mewn lleoedd fel y DVLA, fel y clywsom ni gan Helen Mary Jones, ond gweithwyr yn yr Adran Gwaith a Phensiynau yn fy etholaeth innau hefyd, sy'n cael eu gorfodi i symud o Ferthyr Tudful i leoliadau anhygyrch mewn mannau eraill yng Nghymru.
English: Minister, what a difference we have within Wales during this commemoration of trade unions during this trade union week, where we actually seek to work in partnership, in contrast to the situation in London, where legislation is being considered as a way of disempowering trade unions still further. So, I very much welcome this very timely statement. Can I also really endorse what you say about the concerns we have about some of those large corporations - British Airways, British Gas - who've sought to use COVID as a cover for undermining ethical standards of employment and workers' rights? Can I also welcome your commitment in respect of the social partnership Bill, and ask you just a couple of questions about that? The Bill, it seems to me, is one of the most forward-thinking pieces of legislation - just as the future generations legislation was, this could be for ethical standards of employment. But it does seem to me that one of the important roles that we have to support is the role of trade unions in promoting collective bargaining, and I wondered to what extent the legislation you have in mind will actually promote collective bargaining, because we know that collective bargaining is very linked to combatting in-work poverty. And also facilitating access to trade unions - just as we raise the issue of access to justice, so access to workers' rights through trade unions must be an important part of that process, Minister.
Welsh: Gweinidog, dyna wahaniaeth a welwn ni yng Nghymru yn ystod y coffâd o waith yr undebau llafur yn ystod yr wythnos undebau llafur hon, lle'r ydym ni'n ceisio gweithio mewn partneriaeth wirioneddol, yn wahanol i'r sefyllfa yn Llundain, lle mae deddfwriaeth yn cael ei hystyried yn ffordd o danseilio undebau llafur ymhellach byth. Felly, rwy'n croesawu'r datganiad amserol iawn hwn yn fawr iawn. A gaf i gymeradwyo hefyd yr hyn yr ydych chi'n ei ddweud am y pryderon sydd gennym ni am rai o'r corfforaethau mawr hynny - British Airways, Nwy Prydain - sydd wedi ceisio defnyddio COVID fel gorchudd i danseilio safonau moesegol cyflogaeth a hawliau gweithwyr? A gaf i groesawu eich ymrwymiad chi hefyd o ran y Bil partneriaeth gymdeithasol, a gofyn ychydig o gwestiynau i chi ynglŷn â hynny? Mae'r Bil, mae'n ymddangos i mi, yn un o'r darnau mwyaf blaengar o ddeddfwriaeth - yn union fel gwnaeth deddfwriaeth cenedlaethau'r dyfodol, fe allai hyn wneud felly ar gyfer safonau cyflogaeth moesegol. Ond mae'n ymddangos i mi mai un o'r swyddogaethau pwysig y mae'n rhaid inni ei chefnogi yw swyddogaeth undebau llafur o ran hyrwyddo bargeinio ar y cyd. Tybed i ba raddau y bydd y ddeddfwriaeth sydd gennych chi mewn golwg yn hyrwyddo bargeinio ar y cyd, oherwydd fe wyddom ni fod yna berthynas gref rhwng bargeinio ar y cyd a brwydro yn erbyn tlodi mewn gwaith. A hwyluso mynediad i undebau llafur hefyd - yn union fel y byddwn yn codi mater mynediad at gyfiawnder, mae'n rhaid i fynediad at hawliau gweithwyr drwy'r undebau llafur fod yn rhan bwysig o'r broses honno, Gweinidog.